CELEX: 31976R0844
Language: el
Date: 1976-04-09 00:00:00
Title: Κανονισμός (ΕΟΚ) αριθ. 844/76 της Επιτροπής της 9ης Απριλίου 1976 περί τροποποιήσεως των κοινών προδιαγραφών ποιότητος για τις φράουλες

Avis juridique important

|

31976R0844

Κανονισμός (ΕΟΚ) αριθ. 844/76 της Επιτροπής της 9ης Απριλίου 1976 περί τροποποιήσεως των κοινών προδιαγραφών ποιότητος για τις φράουλες  

Επίσημη Εφημερίδα αριθ. L 096 της 10/04/1976 σ. 0028 - 0029 Ελληνική ειδική έκδοση: Κεφάλαιο 03 τόμος 15 σ. 0018  Ισπανική ειδική έκδοση: Κεφάλαιο 03 τόμος 10 σ. 0021  Πορτογαλική ειδική έκδοση : Κεφάλαιο 03 τόμος 10 σ. 0021  Φινλανδική ειδική έκδοση: Κεφάλαιο 3 τόμος 7 σ. 0037  Σουηδική ειδική έκδοση: Κεφάλαιο 3 τόμος 7 σ. 0037 

ΚΑΝΟΝΙΣΜΟΣ (ΕΟΚ) αριθ. 844/76 ΤΗΣ ΕΠΙΤΡΟΠΗΣ της 9ης Απριλίου 1976 περί τροποποιήσεως των κοινών προδιαγραφών ποιότητος για τις φράουλεςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ Έχοντας υπόψη:  την συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί της κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 2482/75 (2), και ιδίως το άρθρο 2 παράγραφος 3 δεύτερο  εδάφιο,  Εκτιμώντας:  ότι οι κοινές προδιαγραφές ποιότητος για τις φράουλες καθορίσθηκαν από τον κανονισμό αριθ. 58 της Επιτροπής της 15ης Ιουνίου 1962 (3), όπως τροποποιήθηκε τελευταία από τον κανονισμό (ΕΟΚ) αριθ 534/72 (4)- ότι κατηγορία ποιότητος "III" καθορίσθηκε από  τον κανονισμό (ΕΟΚ) αριθ. 1194/69 του Συμβουλίου, της 26ης Ιουνίου 1969 (5)- ότι σημειώθηκε σημαντική εξέλιξη στην τεχνική καλλιέργεια της φράουλας και ιδίως στην δημιουργία νέων ποικιλιών- ότι εξ αιτίας του αυξανομένου αριθμού των ποικιλιών καθίσταται εξαιρετικά δύσκολο να γίνει διάκριση μεταξύ μεγαλοκάρπων και μικροκάρπων  ποικιλιών- ότι οι κοινές προδιαγραφές ποιότητος πρέπει να λάβουν υπόψη τις εξελίξεις αυτές- ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το κείμενο του κεφαλαίου III "Ταξινόμηση κατά μέγεθος" του παραρτήματος I/9 του κανονισμού αριθ. 58 αντικαθίσταται από το ακόλουθο κείμενο:  "III. Ταξινόμηση κατά μέγεθος Η ταξινόμηση κατά μέγεθος καθορίζεται από την μεγίστη διάμετρο του μεσαίου τμήματος.  Οι φράουλες πρέπει να έχουν το ακόλουθο ελάχιστο μέγεθος:  Κατηγορία "Έξτρα": 25 χιλιοστόμετρα,  Κατηγορία "I": 18 χιλιοστόμετρα.  Δεν έχει καθορισθεί ελάχιστο μέγεθος για τις άγριες φράουλες."  Άρθρο 2  Το κείμενο του κεφαλαίου IV υποδιαίρεση Β "Ανοχές μεγέθους" του παραρτήματος I/9 του κανονισμού αριθ. 58 αντικαθίσταται από το ακόλουθο κείμενο:  "B. Ανοχές μεγέθους Για όλες τις κατηγορίες, 10% κατά αριθμό ή κατά βάρος από τις φράουλες που δεν ανταποκρίνονται στο απαιτούμενο ελάχιστο μέγεθος."  Άρθρο 3  Το κείμενο του κεφαλαίου IV υποδιαίρεση Γ "Συσσώρευση ανοχών" του παραρτήματος I/9 του κανονισμού αριθ. 58 καταργείται.   Άρθρο 4  Το κείμενο του κεφαλαίου VI υποδιαίρεση Β "Φύση του Προϊόντος" του παραρτήματος I/9 του κανονισμού αριθ. 58 αντικαθίσταται από το ακόλουθο κείμενο:  "Β. Φύση του προϊόντος "Φράουλες" (όταν το περιεχόμενο δεν είναι εξωτερικά ορατό) Όνομα της ποικιλίας (προαιρετικό)."  Άρθρο 5  Στο κεφάλαιο VI υποδιαίρεση Δ "Εμπορικά χαρακτηριστικά" του παραρτήματος I/9 του κανονισμού αριθ. 58, η δεύτερη και τρίτη περίπτωση καταργούνται.   Άρθρο 6  Το παράρτημα 1 του παραρτήματος I/9 του κανονισμού αριθ. 58 καταργείται.   Άρθρο 7  Ο παρών κανονισμός αρχίζει να ισχύει την τρίτη ημέρα μετά από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 9 Απριλίου 1976.  Για την Επιτροπή P. J. LARDINOIS Μέλος της Επιτροπής  (1) ΕΕ αριθ. Ν 118 της 20.5.1972, σ. 1.  (2) ΕΕ αριθ. Ν 254 της 1.10.1975, σ. 3.  (3) ΕΕ αριθ. 56 της 7.7.1962, σ. 1606/62.  (4) EΕ αριθ. Ν 64 της 16.3.1972, σ. 12.  (5) EΕ αριθ. Ν 157 της 28.6.1969, σ. 1.